পাইকগাছায় জাতীয় পতাকা অবমাননা করার অভিযোগে ভ্রাম্যমান আদালতে শহিদ ফারাজি (৪২) নামে এক ব্যক্তিকে জরিমানা করেছে। ফারাজি উপজেলার হরিঢালী ইউনিয়নের হরিদাশকাটি গ্রামের জাভেদ ফারাজির ছেলে। তিনি দীর্ঘদিন জাতীয় পতাকা পারিবারিক ব্যবহৃত বাথরুমের দরজা হিসাবে ব্যবহার করে আসছিলেন। এমন খবর পেয়ে সোমবার দুপুরে নির্বাহী ম্যাজিস্ট্রেট ও উপজেলা নির্বাহী অফিসার নাহিদ-উল-মোস্তাক ঘটনাস্থলে অভিযান চালিয়ে জাতীয় পতাকা উদ্ধার করেন। এ সময় পতাকা অবমাননা করার অভিযোগে শহীদ ফারাজিকে ৫০০ টাকা জরিমানা করেন।